ஆர்.கே.நகர் இடைத்தேர்தல் தோல்விக்குப்பிறகு அ.தி.மு.க.வில் அதிரடி நடவடிக்கைகள் எடுக்கப்பட்டுவருகின்றன. அதாவது, தினகரன் ஆதரவாளர்களாகக் கருதப்படுவர்களின் பதவிகளைப் பறிப்பதோடு கட்சியிலிருந்து அவர்களை நீக்கும் படலம் தொடர்கிறது. இதுவரை மூன்று அறிவிப்புகளை அ.தி.மு.க. கட்சித் தலைமை வெளியிட்டுள்ளது. அதில் பதவிகள் பறிப்பு, கட்சியிலிருந்து நீக்கம் செய்த அறிவிப்புகள் இடம் பெற்றுள்ளன. தினகரனின் ஆதரவாளர்களின் பதவிகள் பறிக்கப்பட்டுள்ளதால் அதைப் பெற ஓ.பன்னீர்செல்வம், பழனிசாமி ஆதரவாளர்கள் தரப்பில் கடும் முயற்சிகள் நடக்கின்றன.